# Rau Meka

Te āhei atu me te whakamahi i ngā pūtea raungāwari

**Te kōrero whiriwhiri ā-hapori - 10 o Pēpuere ki te 24 o Maehe 2025**

January 2025

Ko tō mātou whāinga he waihanga i tētahi pūnaha tautoko hauātanga e āhei ai ngā tāngata whaikaha ki ngā ratonga me ngā tautoko tōkeke, reretahi, kōataata hoki.

## Ka whai pānga tēnei rau meka ki te Tūtohu 6 - Te whakarite i ngā paearu pūtea raungāwari me ngā aratohu arotake - mai i te [Independent Review of Disability Support Services](https://www.disabilitysupport.govt.nz/taskforce/independent-review) (DSS) 2024.

## Ka āwhina āu kōrero whakahoki i te Kāwanatanga ki te whakatau take ki te tauta i ngā ratonga tautoko hauātanga i mua o te whai whakaaro ki ētahi atu mahi hei whakapakari i aua tautoko, ahu atu ki te anamata.

**He aha i hiahiatia ai ngā panonitanga ki ngā pūtea raungāwari**

## Kua kōrerotia mai ki a mātou ka piki te oranga o te tangata i te āheinga ki te pūtea raungāwari.

## Nā ngā panoni tūtata ki ngā pūtea raungāwari, i heke te āhei o te tangata ki te whakatutuki i ō rātou matea i runga anō i ngā tikanga pai rawa ki a rātou.

## He iti noa te kōataata o te āhua o te pūtea raungāwari, ā, ka taea hoki te whakamahi ki te aha.

## Nā tēnei i uaua ai ki te hunga i whiwhi pūtea raungāwari te mōhio mēnā ko te pūtea i tohaina ki a rātou te tapeke katoa e āhei ana rātou.

## He uaua hoki te mōhio mēnā kei te whaihua te whakapaunga.

**He aha tā matou e whai nei**

Kei te hiahia mātou ki te whakarite kia taea e ngā tāngata whaikaha, ō rātou whānau me ngā kaitiaki te āhei atu ki ngā pūtea raungāwari e tutuki ai ō rātou matea tauwhāiti - mēnā rā ka taea e rātou, ā, kei te hiahia rātou ki te whakahaere i ā rātou ake mahere pūtea.

Kei te hiahia mātou ki te whakapai ake i te kōataata o te pūnaha pūtea raungāwari kia māia ai hoki te Kāwanatanga me ngā kaiwhakamahi DSS kei te tōkeke te tohanga, ā, kei te tautoko hoki i ngā putanga.

Me whakarite kei te reretahi te whakamahi i ngā pūtea raungāwari, ā, mēnā koinei te huarahi pai rawa mā te tangata whaikaha ki te whiwhi tautoko.

## Kei te hiahia mātou i ō whakaaro

## Ka uru ki ngā whiriwhiri kōrero ngā kōwhiringa ki te panoni i te āhua o te whakamahi i ngā pūtea raungāwari:

## Kōwhiringa 1 - he tūhono i ngā pūtea raungāwari ki te mahere a te tangata, me te tirotiro anō i tāna whakamahinga.

## Kōwhiringa 2 - he urutau i ngā rārangi o nāianei o ngā mea ka taea te utu, kāore rānei, ki te pūtea raungāwari.

## Ka uru hoki ētahi pātai me te tono tākupu i a koe ki te whakauru i ētahi paearu kia āhei atu ki ngā pūtea raungāwari.

## Ahakoa kāore i uru ki ngā whiriwhiri kōrero tētahi kōwhiringa tauwhāiti ki te whakahoki i ngā panoni o te Maehe 2024 ki ngā pūtea raungāwari, kei roto ngā paearu me te āhua o te whakamahi i ngā pūtea raungāwari.

### Me pēhea te whai wāhi ake

* Me tae ki tētahi hui.
* Me hono ki tētahi hui tuihono.
* Te tuku tāpaetanga - mā te tuhi, te ataata rānei.
* Te whakakī i tētahi uiui poto (koinei te huarahi tere ki te whakaputa kōrero).

He āwhinatanga hoki kia pānuitia e koe te Tuhinga Matapaki katoa (tētahi tuhinga rāpoto rānei) i mua o te whai wāhi.

## Rapua ētahi atu mōhiohio

E wātea ana ētahi atu mōhiohio, tae atu ki te Tuhinga Matapaki, ki tā mātou paetukutuku [www.disabilitysupport.govt.nz/consultation](http://www.disabilitysupport.govt.nz/consultation).